Jonas Dahl (SF), 2012-04-19:
Derfor synes jeg også, at det er rigtig glædeligt, at vi i dag netop kan diskutere forslaget.
Det her er noget, som sandsynligvis i sidste ende ikke bliver et spørgsmål om partidisciplin eller andet, men et spørgsmål om, hvor man i øvrigt interesserer sig for det her spørgsmål.
Noget af det, der var værd at bide mærke i, da alle Folketingets partier diskuterede det første gang, var, at der sådan set var et ønske om netop at finde nogle fælles regelsæt, som alle et eller andet sted kunne føle sig imødekommet ved.
Lad mig starte med at slå fast, at det at få børn jo er noget, som rigtig mange ønsker.
Derfor synes jeg også, at det er vigtigt at erkende, at der er et behov for behandling af infertilitet, som er en situation, som et stigende antal mænd og kvinder desværre kommer i.
Det er jo også baggrunden for, at Danmark – heldigvis, kan man sige – har været relativt førende i forskningen i infertilitet.
Det er en alvorlig problemstilling, hvor vi ser flere og flere have problemer med reproduktionen, ikke mindst når vi ser på de demografiske udfordringer, som vi står over for i Danmark.
Men jeg synes også, at noget af det, som er værd at bide mærke i, er, at vi også får taget hånd om en række af de problemstillinger, som de seneste år har været diskuteret, bl.a. her i salen.
Forslaget har til formål at ændre de nuværende regler i forhold til anonym donation af æg og sæd i forbindelse med kunstig befrugtning.
Det var en af de debatter, der startede op, da den tidligere regering indførte brugerbetaling på kunstig befrugtning, men heldigvis også en debat, som jeg synes at alle partier har været meget imødekommende over for, og som vi har haft nogle gode drøftelser omkring.
Det er vigtigt for SF, at man nu frit kan vælge donationsform, og det gælder ikke kun i forhold til den enkelte donor, men også i forhold til den enkelte kvinde eller parret, som ønsker at modtage donationen i forbindelse med behandlingen med kunstig befrugtning.
Derudover er der også en del af lovforslaget, som udvider anvendelsesområdet, i forhold til at der nu sker en ophævelse af forbuddet mod at udføre æg af Danmark, og endelig er der en række præciseringer i forhold til bemyndigelsesbestemmelserne og i forhold til IVF-registreringen osv.
Sluttelig foreslås det at ændre reglerne med hensyn til adoptionssager som led i at forenkle reglerne for det område i forhold til den familieretlige del.
Men det er jo også et komplekst spørgsmål og en vanskelig ting, vi debatterer her i dag.
Jeg synes, det er vigtigt, og derfor hilser jeg det velkommen, at man – jeg tror, det er fra Venstres side eller i hvert fald de borgerlige partiers side – også har efterlyst en teknisk gennemgang, så vi netop kan få en grundig drøftelse med alle Folketingets partier, så vi forhåbentlig i fællesskab kan tilslutte os det her forslag.
For det er helt afgørende, at det her i sidste ende ikke bliver en partipolitisk diskussion, men netop bliver en diskussion om, hvordan vi rent faktisk sikrer nogle rimelige muligheder for, at alle kan få adgang til kunstig befrugtning, og at vi gør noget ved den reelle udfordring, vi har i Danmark, nemlig at op mod 10 pct. af alle børn i dag kommer til verden med den ene eller den anden form for fertilitetsbehandling.
Der er en række spørgsmål, der melder sig, og der er også behov for, at vi tager de her drøftelser helt åbent.
Derfor synes jeg også, det er meget positivt, at der er kommet så mange høringssvar, som rejser nogle af de problemstillinger, der er på det her område.
Derfor glæder jeg mig til den videre udvalgsbehandling, for der er kommet rigtig mange høringssvar, som vi selvfølgelig bliver nødt til at gennemgå meget, meget nøje.
De peger på nogle forskellige problemstillinger, som vi fra SF's side selvfølgelig vil lytte til i den videre udvalgsbehandling.
Jeg glæder mig faktisk til den tekniske gennemgang, som jeg tror kan gøre os alle sammen en lille smule klogere, og jeg glæder mig over, at vi med det her lovforslag får taget et meget vigtigt skridt i den rigtige retning i forhold til at sikre, at endnu flere i de kommende år forhåbentlig kan benytte sig af kunstig befrugtning.